Mobilni telefoni u službi zdravstva
Zdravstveni radnici ispituju načine za korišćenje mobilnih telefona za pomoć ljudima koji nemaju jednostavan pristup medicinskoj nezi
Industrija mobilnih telefona je u porastu u zemljama u razvoju. U Zimbabveu, podaci tamošnje vlade pokazuju da skoro 50 odsto stanovništva ima pristup mobilnim telefonima, u odnosu na 7 odsto pre samo dve godine. Dejvid Elivard je direktor medjunarodne organizacije pod nazivom M zdravstveno udruženje. M Zdravstveno udruženje i druge organizacije vide mobilne telefone i druge bežične uredjaje kao način da se poboljša zdravstvo na mestima na kojima ljudi nemaju jednostavan pristup medicinskoj nezi. Na najjednostavnijem nivou, to može da pomogne zdravstvenim radnicima za komunikaciju sa bolnicama, a lekarima i drugim radnicima na terenu da dobiju savete kako da na najbolji način tretiraju pacijente. Tokom 2009. godine, studenti univerziteta Stenford u Kaliforniji sakupljali su stare mobilne telefone koje su zamenili za nove namenjene zdravstvenim radnicima u zemljma u razvoju. Nadim Mahmud je jedan od osnivača Frontlajn SMS Medike, organizacije koja je nastala na takvim naporima. U većini zemalja u razvoju, zdravstveni kartoni vode se ručno. Uz pomoć mobilne tehnologije, podaci bi mogli da se šalju u centralnu kliniku. kaže Elivard. Kako su se mobilni telefoni pretvorili u mobilne kompjutere, Elivard kaže da bi zdravstveni radnici mogli da šalju video snimke, tekst i druge podatke bolnicama i lekarima koji bi pomogli u uspostavljanju dijagnoze i određivanju tretmana. Elivard kaže da bi mobilna tehnologija mogla da pomogne dostizanju Milenijumskih ciljeva Ujedinjenih Nacija o spasavanju većeg broja života i smanjenju smrtnosti porodilja, novorodjenčadi i dece.